বসুন্ধরা কমপ্লেক্স কেন বিভিন্ন সময়ে অনেক ভয়াবহ মর্মান্তিক আগুন লাগার ঘটনা ঘটেছে রাজধানীর বিভিন্ন এলাকায়। তা ছাড়া বস্তিতে আগুন লাগা বা গুদামে আগুন লাগার মতো ঘটনা তো আছেই। কিন্তু বসুন্ধরা সিটি কমপ্লেক্স-এর মতো আধুনিক একটি শপিং মলে বারবার আগুন লাগার বিষয়টি মানুষ মেনে দিতে নারাজ। আমাদের ধারণা বহু অর্থে নির্মিত এই শপিং কমপ্লেক্স নির্মাণে সর্বোচ্চ আধুনিক প্রযুক্তি ব্যবহার করা হয়েছে। কোনো কারণে আগুন লাগলে তা নিয়ন্ত্রণের জন্য রাখা হয়েছে সব রকমের ব্যবস্থা। পাশাপাশি আগুন যাতে না লাগে বা লাগলেও দ্রুত তা নিয়ন্ত্রণে আনা যায় তার জন্য রয়েছে সার্বক্ষণিক নজরদারি। কিন্তু তারপরও কেন এমন একটি গুরুত্বপূর্ণ জায়গায় একাধিকবার আগুন লাগে এবং মারাত্মকভাবে ক্ষতিগ্রস্ত না হওয়া পর্যন্ত আগুন নিয়ন্ত্রণে আনা যাচ্ছে না তা সাধারণের বোধগম্য নয়।